Diari Oficial de la Generalitat Valenciana


Sumari del DOGV 1965, del 16-02-1993 (1993/827175)

ORDRE de 7 de gener de 1993, de la Conselleria de Cultura, Educació i Ciència de la Generalitat Valenciana, per la qual convoca ajudes per a associacions que realitzen trobades escolars, simposis o congressos per a promoure l'ús del valencià en centres educatius que imparteixen ensenyament en valencià i en la seua corresponent comunitat educativa.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/01/07/(2)/dof/vci/html**

### Dades del document

Número de DOGV
:   1965

Data del DOGV
:   16-02-1993

Secció del DOGV
:   DISPOSICIONS GENERALS

Número del document
:   1993/827175


Data del document
:   07-01-1993

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 7 de gener de 1993, de la Conselleria de Cultura, Educació i Ciència de la Generalitat Valenciana, per la qual convoca ajudes per a associacions que realitzen trobades escolars, simposis o congressos per a promoure l'ús del valencià en centres educatius que imparteixen ensenyament en valencià i en la seua corresponent comunitat educativa.  
La Llei Orgànica 5/1982, d?1 de juliol, d'Estatut d'Autonomia de la Comunitat Valenciana, assenyala en l'article setè que el valencià és idioma oficial a la Comunitat Valenciana, alhora que determina que s'atorgarà protecció i respecte especials a la recuperació del valencià.  
La Llei 4/1983, de 23 de novembre, de la Generalitat Valenciana, d'ús i Ensenyament del Valencià, fixa, com a objectius específics, protegir la recuperació del valencià i garantir-ne l?ús normal i oficial.  
Els articles 18 i 19 d'aquesta llei determinen la incorporació del valencià als plans d'ensenyament dels nivells no universitaris i preveuen l?ús del valencià com a llengua vehicular d'ensenyament.  
A més a més, l'article 33 de la llei determina que els poders públics valencians fomentaran l?ús del valencià en les activitats laborals, recreatives, artístiques i associatives.  
Des de l?entrada en vigor de l?esmentada llei i posteriorment amb l'aplicació de la Llei Orgànica General del Sistema Educatiu, la Conselleria de Cultura, Educació i Ciència, per tal d'aprofundir i continuar el procés de recuperació lingüística, ha establert les mesures organitzatives que han fet possible que un bon nombre de centres educatius hagen incorporat el valencià com a llengua vehicular en els plans educatius.  
En els darrers anys gran part d'aquests centres han organitzat, a través d'intercanvis escolars i trobades de convivència, activitats lúdiques i recreatives que pretenen fomentar l?ús del valencià entre els membres de la comunitat educativa en la qual estan inserits.  
Ateses aquestes consideracions i en virtut de les atribucions que em confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Són convocades ajudes econòmiques per a les associacions que realitzen trobades escolars, simposis o congressos entre centres educatius que imparteixen ensenyament en valencià, que tenen com a objectiu bàsic la promoció de l?ús del valencià en l?àmbit de la comunitat educativa a la qual pertanyen, i aprove les bases que regeixen la convocatòria, les quals s'inclouen com a annex en aquesta ordre.  
Segon  
Les esmentades ajudes, per un import global màxim de deu milions (79.652.754) de pessetes, seran sufragades a càrrec del programa corresponent del pressupost per a 1993 de la Generalitat Valenciana i queden supeditades a l'aprovació definitiva del pressupost.  
DISPOSICIONS FINALS  
Primera  
Autoritze la Direcció General de Política Lingüística d'aquesta conselleria perquè dicte les resolucions necessàries  
Segona  
Aquesta ordre entrarà, en vigor l?endemà de la publicació en el Diari Oficial de la Generalitat Valenciana.  
València, 7 de gener de 1993.  
El Conseller de Cultura, Educació i Ciència,  
ANDREU LOPEZ I BLASCO  
ANNEX/ANEXO  
Bases per a la concessió d'ajudes per a associacions que realitzen trobades escolars, simposis o congressos per a promoure l'ús del valencià en centres educatius que imparteixen ensenyament en valencià i en la seua corresponent comunitat educativa.  
1. Objectius de les ajudes  
L'organització, durant els curs 1992-93, de trobades escolars, simposis o congressos entre centres que imparteixen ensenyament en valencià que, a través de l'intercanvi i la convivència entre els membres de les comunitats escolars de cada centre participant, estimulen i promoguen l'ús del valencià en els àmbits respectius.  
2. Beneficiaris  
Hi podran optar, les associacions legalment constituïdes, que tinguen en els estatuts, com a finalitats prioritàries, promoure activitats culturals i lúdiques relacionades amb l'ensenyament en valencià i altres àmbits d'ús del valencià.  
3. Termini i formalització de sol·licituds  
Les instàncies es dirigiran a la Direcció General de Política Lingüística de la Conselleria de Cultura, Educació i Ciència, s'hauran d'ajustar al model que figura en aquest annex i es presentaran amb la documentació complementària al registre general de la conselleria, als serveis territorials, als CEP, als centres d'informació de l'Oficina d'informació, Iniciatives i Reclamacions de la Generalitat Valenciana o per qualsevol del mitjans establerts en l'article 66 de la Llei de Procediment Administratiu.  
El termini de presentació de sol·licituds serà de 15 dies a partir de l'endemà de la publicació de l'ordre de convocatòria en el Diari Oficial de la Generalitat Valenciana.  
4. Documentació complementària  
Al model de sol·licitud s'adjuntarà la documentació següent:  
4.1. Fotocopia. compulsada dels estatuts de l'associació.  
4.2. Memòria-proposta de les activitats a realitzar en que es detalle l'objectiu, el programa d'activitats, els participants, l'organització de la trobada, simposi o congrés, la data, el lloc, els responsables i tota aquella informació que es considere necessària per a l'avaluació del projecte.  
4.3. Pressupost detallat d'ingressos i despeses.  
4.4. Documents que acrediten que l'associació es troba al corrent de les seues obligacions tributàries i amb la Seguretat Social.  
5. Resolució de sol·licituds  
5.1. Les sol·licituds seran estudiades per una comissió tècnica que presidirà el Director General de Política Lingüística, de la qual formaran part el Cap del Servei d'ús Oficial i Acreditació de Coneixements del Valencià, el Cap del Servei de Promoció de l'ús Social del Valencià, que actuarà com a secretari i el Cap del Servei d'Ensenyaments en Valencià de la Direcció General d'Ordenació i Innovació Educativa.  
La comissió valorarà els projectes presentats tenint en compte com a factors més importants el nombre de participants, els centres educatius implicats, la programació d'activitats presentada, les entitats col·laboradores, i els objectius tècnic-pedagògics i de promoció del valencià previstos en el programa.  
5.2. El Director General de Política Lingüística, ateses les sol·licituds presentades i vist l'informe de la comissió tècnica, farà la proposta al Conseller de Cultura, Educació i Ciència, el qual resoldrà la seua concessió i la quantitat de la subvenció.  
6. Forma de pagament  
La quantitat concedida en concepte de subvenció serà lliurada, per transferència bancària, de la manera següent: el 60% a partir del moment de la resolució de la concessió per a la qual cosa l'entitat receptora de la subvenció haurà d'aportar el programa i pressupost definitiu de les activitats a realitzar; el 40% restant s'abonarà després que haja estat justificada convenientment la realització de l'activitat, d'acord amb el que s'estableix en aquestes bases.  
7. Obligacions dels beneficiaris  
7.1. Les associacions beneficiàries queden obligades a realitzar les activitats projectades per les quals reben la subvenció durant el curs 1992-93 i a presentar la justificació de la despesa abans del 30 de setembre de 1993.  
7.2. Les associacions beneficiàries hauran de fer constar expressament en la propaganda o en qualsevol publicació referida a aquestes activitats que es realitzen amb una subvenció de la Direcció General de Política Lingüística de la Conselleria de Cultura, Educació i Ciència.  
7.3. Les alteracions o modificacions en les activitats que poguessen suposar un canvi substancial en les mateixes activitats o en les fonts de finançament s'hauran de comunicar a la Direcció General de Política Lingüística, la qual decidirà si modifica o no les condicions en que s'ha concedit l'ajuda.  
7.4. Les associacions subvencionades queden sotmeses a les actuacions de control financer que corresponguen a la Intervenció General en relació amb les ajudes concedides.  
7.5. Les beneficiàries hauran de comunicar a la Conselleria de Cultura, Educació i Ciència l'obtenció de subvencions o ajudes que tinguen la mateixa finalitat i procedesquen de qualsevol administració o ens públic.  
7.6. L'incompliment de qualsevol de les obligacions anteriors suposarà la pèrdua de la subvenció i, per tant, la devolució de les quantitats que fins aleshores han rebut.  
8. Justificació de la subvenció  
Una vegada realitzada l'activitat objecte de la subvenció s'hauran de presentar els documents següents:  
8.1. Certificat del secretari de l'associació en que faça constar que ha estat registrat en la seua comptabilitat l'ingrés corresponent al 60% de la subvenció corresponent.  
8.2. Fotocopia compulsada de les factures (amb totes les dades exigides per la legislació fiscal vigent) que hauran de sumar una quantitat superior a la concedida per la subvenció.  
9. Model d'instància  
Nom cognoms   
DNI núm. domiciliat/ada al municipi CP ,  
c/ , núm , telèfon   
En representació de l'associació CIF/NIF   
amb domicili social al municipi , CP ,  
c/ , núm , telèfon   
Entitat financera on s'ha de fer l'ingrés en cas de subvenció:  
Banc o caixa , titular Codi de l'entitat ,  
codi de la sucursal DC Núm. de c/c o llibreta   
Adreça , localitat/CP   
EXPOSE:  
Que convocades, per l'Ordre de la Conselleria de Cultura, Educació i Ciència del dia 7 de gener de 1993, ajudes econòmiques per a associacions que realitzen trobades escolars, simposis o congressos que promoguen l'ús del valencià en centres educatius que imparteixen ensenyament en valencià i en la seua comunitat educativa corresponent, l'associació que represente coneix i accepta les bases que regeixen la convocatòria i  
SOL·LICITA:  
Que li siga concedida una ajuda econòmica per a sufragar les despeses de les activitats programades per l'associació, el detall i pressupost de les quals s'adjunta com a documentació complementària.  
 , d de 1993  
CONSELLERIA DE CULTURA, EDUCACIÓ I CIÈNCIA  
DIRECCIÓ GENERAL DE POLÍTICA LINGÜÍSTICA


Còpia Permalink ELI